যোগেশচন্দ্র চৌধুরী আইন কলেজে মমতার কলেজ জীবনের ছবি!

কলকাতা: যোগেশচন্দ্র চৌধুরী আইন কলেজের (Jogeshchandra Chaudhury Law College) ছাত্র সংসদের ঘরে স্থান পেল মুখ্যমন্ত্রী মমতা বন্দ্যোপাধ্যায়ের (Mamata Banerjee) ছবি। কলেজে পড়াশোনা চলাকালীন সময়ের এই ছবি তাঁর কলেজ জীবনের স্মৃতি (College Life Memory) বহন করছে। কারণ আইনজীবী হিসাবে পুরনো একটি ছবি দেওয়া হয়েছে কলেজে। ছবির উন্মোচন অনুষ্ঠানে উপস্থিত ছিলেন রাজ্যের মন্ত্রী ও কলেজ পরিচালন সমিতির সভাপতি অরূপ বিশ্বাস (Arup Biswas)। একইসঙ্গে এই দিনে বিশিষ্ট সাহিত্যিক মহাশ্বেতা দেবীর জন্ম শতবর্ষও উদযাপন করা হয়।

অনুষ্ঠানে বক্তব্য রাখতে গিয়ে অরূপ বিশ্বাস বলেন, “মমতা বন্দ্যোপাধ্যায় শুধু একজন মুখ্যমন্ত্রী নন, তিনি সংগ্রামের প্রতীক। আইন বিষয়ে পড়াশোনা করার পর তিনি বিভিন্ন আদালতে আইনজীবী হিসাবে কাজ করেছেন। তাঁর অতীতের সেই অধ্যায়ের একটি চিহ্ন আজ কলেজের ছাত্র সংসদের ঘরে স্থান পেয়েছে।”

আরও পড়ুন: ইডেনে আইপিএলের প্রথম ম্যাচ! যাতায়াতে করতে কালঘাম ছুটবে নিত্য যাত্রীদের

তিনি আরও জানান, পরিচালন সমিতির সভাপতির দায়িত্ব নেওয়ার পর কলেজের বিভিন্ন সমস্যার সমাধান করা হয়েছে। বর্তমানে যোগেশচন্দ্র চৌধুরী আইন কলেজ ও ডে কলেজকে এক পরিবার হিসাবে গড়ে তোলা হয়েছে। এখানে তৃণমূল ছাত্র পরিষদের ইউনিয়ন থাকায় কোনো সমস্যা নেই বলে তিনি দাবি করেন।

পাশাপাশি, পড়ুয়াদের উদ্দেশ্যে তিনি বার্তা দেন, শুধুমাত্র পেশাগত সাফল্যের জন্য আইন পড়া নয়, বরং অর্থের অভাবে আইনি লড়াই লড়তে না পারা মানুষের পাশে দাঁড়ানোর মানসিকতা নিয়েই শিক্ষাজীবন সম্পন্ন করা উচিত।